maidir leis an seasamh a ghlacfar thar ceann an Aontais Eorpaigh sna Coistí ábhartha de chuid Choimisiún Eacnamaíochta na Náisiún Aontaithe don Eoraip maidir leis na tograí le haghaidh modhnuithe ar Rialacháin de chuid na Náisiún Aontaithe Uimh. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 agus 152 de chuid na Náisiún Aontaithe, maidir leis na tograí le haghaidh modhnuithe ar Rialacháin Theicniúla Dhomhanda (RTD) Uimh. 3, 6, agus 16, i dtaca leis na tograí le haghaidh údaruithe chun leasuithe a dhéanamh ar Rialachán Comhdhlúithe R. E.5 a dhéanamh agus maidir leis na tograí le haghaidh údaruithe chun leasú a fhorbairt ar RTD Uimh. 6 agus RTD nua a fhorbairt maidir le Cumhacht Feithiclí Leictrithe (DEVP) a chinneadh

MEABHRÁN MÍNIÚCHÁIN

1.ÁBHAR AN TOGRA

Baineann an togra seo le cinneadh lena leagtar síos an seasamh a ghlacfar thar ceann an Aontais i gceann amháin de mheithleacha buana faoi chreat institiúideach na Náisiún Aontaithe, is é sin le rá san Fhóram Domhanda um Chomhchuibhiú Rialachán d’Fheithclí Choimisiún Eacnamaíochta na Náisiún Aontaithe don Eoraip (Meitheal 29 nó WP.29), i ndáil le modhnuithe atá beartaithe a ghlacadh ar Rialacháin de chuid na Náisiún Aontaithe atá ann cheana (faoi Chomhaontú Athbhreithnithe 1958) nó ar Rialacháin Theicniúla Dhomhanda de chuid na Náisiún Aontaithe (RTDanna ó na Náisiúin Aontaithe faoin gComhaontú Comhthreomhar) agus aon rún amháin atá beartaithe faoin gComhaontú Athbhreithnithe 1958.

2.COMHTHÉACS AN TOGRA

2.1.Comhaontú 1958 agus Comhaontú 1998

Comhaontú Choimisiún Eacnamaíochta na Náisiún Aontaithe don Eoraip (“UNECE”) maidir le saintreoracha teicniúla aonfhoirmeacha a ghlacadh i gcomhair feithiclí rothacha, trealaimh agus páirteanna ar féidir iad a fheistiú agus/nó a úsáid ar fheithiclí rothacha agus maidir leis na coinníollacha le haghaidh aitheantas frithpháirteach i gcás ceaduithe a dheonaítear ar bhonn na saintreoracha sin (“Comhaontú Athbhreithnithe 1958”) agus an Comhaontú maidir le Rialacháin Theicniúla Dhomhanda a leagan síos i gcomhair feithiclí rothacha, trealaimh agus páirteanna ar féidir a fheistiú agus/nó a úsáid ar fheithiclí rothacha (“Comhaontú Comhthreomhar”), is é is aidhm leo ceanglais chomhchuibhithe a fhorbairt arb é is aidhm leo bacainní teicniúla a bhaint i dtaca leis an trádáil i mótarfheithiclí idir na Páirtithe Conarthacha UNECE agus a áirithiú go dtugann feithiclí dá sórt ardleibhéal sábháilteachta agus cosanta comhshaoil. Tháinig na Comhaontuithe i bhfeidhm le haghaidh an Aontais Eorpaigh an 24 Márta 1998 agus an 15 Feabhra 2000 faoi seach. Is é an Fóram Domhanda um Chomhchuibhiú Rialachán d’Fheithclí atá faoi choimirce Choimisiún Eacnamaíochta na Náisiún Aontaithe don Eoraip UNECE (Meitheal 29 nó WP.29) a dhéanann an dá chomhaontú sin a riar.

Tá an tAontas Eorpach ina pháirtí sna Comhaontuithe sin.

2.2.An Fóram Domhanda um Chomhchuibhiú Rialachán faoi choimirce Fheithclí Choimisiún Eacnamaíochta na Náisiún Aontaithe don Eoraip (UNECE) — Meitheal 29 nó WP. 29

Cuireann WP.29 creat uathúil ar fáil le haghaidh rialacháin arna gcomhchuibhiú ar bhonn domhanda maidir le feithiclí. Meitheal bhuan is ea é WP.29 i gcreat institiúideach na Náisiún Aontaithe ag a bhfuil sainordú sonrach agus rialacha nós imeachta. Feidhmíonn sé mar fhóram domhanda lena bhfuiltear in ann plé oscailte a dhéanamh faoi rialacháin maidir le mótarfheithiclí agus ina ndéantar plé ar chur chun feidhme Chomhaontú Athbhreithnithe 1958 agus ar an gComhaontú Comhthreomhar. Aon bhallstát de chuid na Náisiún Aontaithe agus aon eagraíocht réigiúnach um chomhtháthú eacnamaíoch, arna bunú ag ballstáit de chuid na Náisiún Aontaithe, féadfaidh sé a bheith rannpháirteach go hiomlán i ngníomhaíochtaí WP.29 agus féadfaidh sé a bheith ina pháirtí conarthach sna Comhaontuithe maidir le feithiclí arna riar ag WP.29.

Tionóltar cruinnithe UNECE WP.29 trí huaire sa bhliain, i.e. i mí an Mhárta, i mí an Mheithimh agus i mí na Samhna. Le linn gach seisiúin, Rialacháin nua de chuid na Náisiún Aontaithe, Rialacháin Theicniúla Dhomhanda nua (RTDanna na Náisiún Aontaithe), modhnuithe ar Rialacháin agus Rúin de chuid na Náisiún Aontaithe faoi Chomhaontú Athbhreithnithe 1958 agus modhnuithe ar GTRanna na Náisiún Aontaithe agus Rúin atá ann cheana faoin gComhaontú Comhthreomhar, is féidir iad a ghlacadh chun go mbeifear in ann dul chun cinn teicniúil a dhéanamh. Roimh gach cruinniú WP.29, déantar na modhnuithe sin a phlé ar dtús ar an leibhéal teicniúil i bhfochomhlachtaí tiomnaithe WP.29.

Dá éis sin, glactar vóta ar leibhéal WP.29 (i.e. trí thromlach cáilithe de na Páirtithe Conarthacha atá i láthair agus a vótálann ar na tograí faoi Chomhaontú Athbhreithnithe 1958 agus trí vóta comhthola na bPáirtithe Conarthacha atá i láthair agus a vótálann ar na tograí faoin gComhaontú Comhthreomhar).

An seasamh atá le glacadh thar ceann an Aontais maidir leis na Rialacháin nua agus na RTDanna, a gcuid leasuithe, forlíontaí agus ceartúcháin, déantar iad a leagan síos roimh gach cruinniú WP.29 trí Chinneadh ón gComhairle faoi Airteagal 218(9) CFAE.

2.3.An gníomh WP.29 atá beartaithe

Idir an 10 agus an 12 Márta 2020, le linn an 180ú seisiún dá chuid, na tograí le haghaidh modhnuithe ar Rialacháin Uimh. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 agus 152 de chuid na Náisiún Aontaithe, na tograí le haghaidh modhnuithe ar Rialacháin Theicniúla Dhomhanda (RTD) Uimh. 3, 6, agus 16, an togra le haghaidh leasuithe ar Rún Comhdhlúite R.E.5, agus na tograí le haghaidh údaruithe chun leasú a fhorbairt ar RTD Uimh. 6 agus RTD nua a fhorbairt i dtaca le Cumhacht Feithiclí Leictrithe (DEVP) a chinneadh, féadfaidh WP.29 iad a ghlacadh;

.

3.AN SEASAMH A GHLACFAR THAR CEANN AN AONTAIS

Déanann an córas WP.29 comhchuibhiú idirnáisiúnta ar chaighdeáin feithiclí a neartú. Imríonn an Comhaontú 1958 ról ríthábhachtach sa chuspóir seo ós rud é gur féidir le monaróirí an Aontais oibriú de réir tacar coiteann Rialachán cineálcheadaithe agus a fhios acu go n‑aithneoidh na Páirtithe Conarthacha an táirge a bheith i gcomhréir lena reachtaíocht náisiúnta. Leis an scéim sin, mar shampla, bhíothas in ann níos mó ná 50 Treoir ón Aontas Eorpach a aisghairm le Rialachán (CE) Uimh. 661/2009 maidir le sábháilteacht ghinearálta mótarfheithiclí agus Rialacháin chomhfhreagracha a forbraíodh faoin gComhaontú 1958 a chur in ionad na Treoracha sin.

Glacadh cur chuige comhchosúil i dtaca le Treoir 2007/46/CE, cur chuige lenar cuireadh nós imeachta ceadaithe de chuid an Aontais in ionad chórais cheadaithe na mBallstát agus lenar leagadh síos creat comhchuibhithe ina bhfuil forálacha riaracháin agus ceanglais theicniúla ghinearálta maidir le gach feithicil, córas, comhpháirt nua agus gach aonad teicniúil ar leithligh. Rinne an Treoir sin Rialacháin de chuid na Náisiún Aontaithe a ionchorprú i gcóras cineálcheadaithe an Aontais Eorpaigh, mar cheanglais maidir le cineálcheadú nó mar roghanna malartacha ar reachtaíocht an Aontais. Ó glacadh an Treoir sin, rinneadh Rialacháin de chuid na Náisiún Aontaithe a ionchorprú de réir a chéile i reachtaíocht an Aontais faoi chuimsiú chineálcheadú an Aontais Eorpaigh.

A luaithe a ghlacfaidh WP.29 na tograí le haghaidh modhnuithe ar Rialacháin de chuid na Náisiún Aontaithe nó a ghlacfaidh le Rialacháin nua dá gcuid, agus a luaithe a chuirfidh Rúnaí Feidhmiúcháin UNECE na gníomhartha sin in iúl do na Páirtithe Conarthacha, ansin tar éis sé mhí, in éagmais agóidí ó na Páirtithe Conarthacha ar mionlach blocála iad, féadfaidh na gníomhartha teacht i bhfeidhm ar deireadh agus féadfar iad a thrasuí sna rialacha náisiúnta is infheidhme a bhaineann le gach Páirtí Conarthach. San Aontas Eorpach, tugtar an trasuí chun críche tar éis fhoilsiú na ngníomhartha sin in Iris Oifigiúil an Aontais Eorpaigh.